EkBass/fiwiki-20250220-pages-articles huggingface dataset:
Giovanni Cernogoraz

Giovanni Cernogoraz (s. 27. joulukuuta 1982 Koper, Slovenia, Jugoslavia) on slovenialaissyntyinen kroatialainen trap-ampuja ja olympiavoittaja. 184 senttimetriä pitkä ja 80 kilogrammaa painava Cernogoraz edustaa Gusar Novigrad -seuraahttp://www.sports-reference.com/olympics/athletes/ce/giovanni- cernogoraz-1.html . == Ura == Cernogoraz saavutti trapin olympiakultaa vuoden 2012 kesäolympialaisista Lontoosta ammuttuaan 146 kiekkoa. Kulta oli ensimmäinen istrialaisen urheilijan voittama olympiakulta sitten Mate Parlovin ja vuoden 1972 nyrkkeilykullan. MM-kilpailuista Cernogorazilla on pronssia poikien trapista vuodelta 2002 Lahdesta ja joukkuetrapista Limasta 2013. EM- kilpailuitsa Cernogoraz on saavuttanut kolme kultaa, yhden hopean ja yhden pronssin. Välimeren kisoista hänellä on yksi pronssi. == Muuta == Slovenian puolella syntynyt Cernogoraz on etniseltä taustaltaan istrianitalialainen. Hänellä on Kroatian kansalaisuuden lisäksi myös Italian kansalaisuus. == Lähteet == Luokka:Kroatialaiset ampujat Luokka:Vuonna 1982 syntyneet Luokka:Elävät henkilöt
Luettelo Ruotsin merivoimien alusten nimistä (B)

Luettelo Ruotsin merivoimien alusten nimistä sisältää Ruotsin merivoimissa palveluksessa olleiden B kirjaimella alkaneiden alusten nimet. Luettelossa ei ole listattu saman nimisiä aluksia erikseen.Hofsten, Gustaf von & Waernberg, Jan s. 326 * HMS Beckholmen * HMS Bellona * HMS Belos * HMS Berserk * HMS Birger Jarl * HMS Björn * HMS Björn Järnsida * HMS Blackan * HMS Blenda * HMS Blidö * HMS Blixt * HMS Boren * HMS Braxen * HMS Bredskär * HMS Bremön * HMS Bris * HMS Brynhilda * HMS Brännaren * HMS Bävern == Lähteet == * === Viitteet === Luokka:Luettelot Ruotsin merivoimien aluksista Luokka:Luettelot ruotsalaisista aluksista
Pterodactyloidea

Pterodactyloidea oli esihistoriallinen lentoliskoihin kuulunut alalahko. Sitä esiintyi jurakaudelta liitukaudelle. Siihen kuuluvat lentoliskot olivat esimerkiksi nykyisin pois käytöstä jätettyyn alalahkoon Rhamphorhynchoidea kuuluneisiin verrattuna lyhyempiä ja niiden kaula ja pää oli pidempi. Myös niiden siivet olivat pitkät. Liskojen koko vaihteli paljolti. Lahkoon kuuluvia sukuja olivat Pterodactylus, Pterodaustro, Ceradactylus, Dungaripterus, Pteranodon, Quetzalcoatlus, Tupuxuara, Istiodactylus ja Tapejara. == Lähteet == == Aiheesta muualla == * http://journals.plos.org/plosone/article?id=10.1371/journal.pone.0110646 * http://www.tumblr.com/search/pterodactyloidea Luokka:Lentoliskot
Mopsi Veromaa

Mopsi Veromaa (syntymänimeltään Virpi Maria Veromaa; s. 28. helmikuuta 1981 Helsinki) on suomalainen trap-ampuja. 176 senttimetriä pitkä Veromaa edustaa Sibbo Skyttegille -seuraa. Veromaa voitti trapin tyttöjen maailmanmestaruuden Tampereella käydyissä MM-kilpailuissa vuonna 1999. Aikuisten tasolla Veromaa on ollut henkilökohtaisessa kilpailussa parhaimmillaan kuudes vuoden 2002 MM- kilpailuiden trapissa Lahdessa. Trapin joukkuekilpailussa hän on voittanut MM- hopeaa vuosina 2017 ja 2022. EM-kilpailuissa Veromaan paras sijoitus henkilökohtaisessa kilpailussa on neljäs sija kaksoistrapissa 2018. Trapin tai kaksoistrapin joukkuekilpailusta hänellä on EM-kulta vuodelta 2023 ja lisäksi viisi EM-hopeaa ja kolme EM-pronssia. Veromaan syntymänimi on Virpi Maria Veromaa, mutta häntä on kutsuttu jo pienestä pitäen Mopsiksi. Vuonna 1993 Veromaa vaihtoi nimensä virallisesti Mopsiksi. Veromaa työskentelee postivirkailijana. Hänen valmentajinaan toimivat Kari Veromaa ja Satu Pusila. == Lähteet == Luokka:Suomalaiset ampujat Luokka:Vuonna 1981 syntyneet Luokka:Elävät henkilöt
Oh Jin-hyek

Oh Jin-hyek (, s. 15. elokuuta 1981 Yeonmu) on eteläkorealainen jousiampuja ja kaksinkertainen olympiavoittaja. 182 senttimetriä pitkä ja 100 kilogrammaa painava Oh edustaa NH Home Shopping -seuraahttp://www.sports- reference.com/olympics/athletes/oh/oh-jin-hyek-1.html . Hänet tunnetaan lempinimellä Tansan Dweji. == Ura == Oh saavutti henkilökohtaisen kilpailun olympiakultaa vuoden 2012 kesäolympialaisista Lontoosta. Tuo kulta oli Oh’n uran ensimmäinen henkilökohtainen arvokisavoitto. Samoista olympialaisista hän voitti myös pronssia joukkuekilpailuista. Oh oli voittamassa kultaa myös vuonna 2021 järjestettyjen Tokion olympialaisisten joukkuekilpailusta. Samassa joukkueessa ampuivat myös Kim Je-deok ja Kim Woo-jin. MM-kilpailuista Oh’lla on kolme joukkuekultaa, yksi sekajoukkuekulta, kaksi henkilökohtaista hopeaa sekä joukkuekilpailun pronssia. Vuonna 2013 Oh voitti maailmancupin kokonaiskilpailun. Aasian kisoista hänellä on yksi joukkuekulta, yksi henkilökohtainen kulta ja yksi joukkuepronssi. == Lähteet == Luokka:Eteläkorealaiset jousiampujat Luokka:Eteläkorealaiset olympiavoittajat Luokka:Vuonna 1981 syntyneet Luokka:Elävät henkilöt
Arcadia

Arcadia voi tarkoittaa ainakin seuraavia: * Arkadia (lat. Arcadia), antiikin Kreikan maakunta * Arcadia, brittiläinen 1980-luvun popyhtye * Arcadia, paikkakunta Floridassa, Yhdysvalloissa * Arcadia, paikkakunta Indianassa, Yhdysvalloissa * Arcadia, paikkakunta Kaliforniassa, Yhdysvalloissa * Arcadia, paikkakunta Louisianassa, Yhdysvalloissa * Arcadia, paikkakunta Wisconsinissa, Yhdysvalloissa * Arcadia, kuvitteellinen kaupunki, johon televisiosarjan Joanin salaisuus tapahtumat sijoittuvat == Katso myös == * Arkadia, useita merkityksiä
Leuris Pupo

Leuris Pupo Requejo (s. 9. huhtikuuta 1977 Holguín) on kuubalainen pistooliampuja ja olympiavoittaja. Pupo on 168 senttimetriä pitkä ja painaa 85 kilogrammaahttp://www.issf- sports.org/athletes/athlete.ashx?personissfid=SHCUBM0904197701. Hän kilpailee 25 metrin olympiapistoolissa ja edustaa La Habana -seuraa. == Ura == Pupo voitti 25 metrin olympiapistoolista olympiakultaa vuoden 2012 kesäolympialaisista Lontoostahttps://www.olympedia.org/athletes/93036. Finaalin tulos 34 oli silloinen maailmanennätys ja myös nykyinen olympiaennätys. Pupo on osallistunut kuusiin kesäolympialaisiin vuosina 2000, 2004, 2008, 2012, 2016 ja 2020. Vuonna 2000 hän oli 25 metrin olympiapistoolin yhdeksäs, vuosina 2004 ja 2008 seitsemäs ja vuonna 2016 viides. Tokion olympialaisissa 2020 Pupo sai 25 metrin olympiapistoolin hopeaa. Pupo on voittanut yhden ammunnan maailmancupin osakilpailun, vuonna 1998 Buenos Airesissa. Hän on ollut kerran toinen ja kerran kolmas. == Lähteet == Luokka:Kuubalaiset ampujat Luokka:Kuubalaiset olympiavoittajat Luokka:Vuonna 1977 syntyneet Luokka:Elävät henkilöt
Simo Tarpila

Simo Antero Tarpila (8. huhtikuuta 1935 Orivesi – 28. marraskuuta 2020 Lahti)Kuolinilmoitus, Helsingin Sanomat 13.12.2020, s. C 14 oli suomalainen lääkäri ja professori. Tarpilan vanhemmat olivat isännöitsijä Viljo Olavi Tarpila ja Helvi Hopiavuori. Hän avioitui 1961 kosmetologi Tuula Irmeli Soinin kanssa. Tarpila kirjoitti ylioppilaaksi Oriveden yhteiskoulusta vuonna 1954 ja valmistui lääketieteen lisensiaatiksi vuonna 1962. Tarpila oli sisätautiopin dosentti Helsingin yliopistossa 1977–2000.Helsingin yliopiston opettaja- ja virkamiesluettelo, viitattu 2.4.2015 Tarpilan mukaan pellava on hyvä terveellisten elintarvikkeiden lähde.Professori Simo Tarpila: Pellava monipuolisesti terveellistä ravintoa, Kehittyvä Elintarvike 5/2000 Tarpila oli erilaisia ravintolisiä pellavasta valmistavan Neomed Oy:n hallituksen puheenjohtaja.Yritystietosuomi.fi, viitattu 2.4.2015 == Lähteet == == Aiheesta muualla == * Simo Tarpilan muistokirjoitus Helsingin Sanomissa Luokka:Suomalaiset lääkärit Luokka:Suomalaiset professorit Luokka:Vuonna 1935 syntyneet Luokka:Vuonna 2020 kuolleet
Tarpila

Tarpila tarkoittaa muun muassa seuraavia: * Tarpila, kylä Kangasalla * Tarpila, kylä Viipurin läänin Valkjärvellä == Sukunimi == * Rakel Tarpila, näyttelijä * Simo Tarpila (1935–2020), lääkäri ja professori Luokka:Luettelot henkilöistä sukunimen mukaan
Kanajärvi (Tammela)

Kanajärvi on Tammelassa ja Kalvolassa Hämeenlinnassa Kanta-Hämeessä sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu. == Maantiede == Järven pinta- ala on 206 hehtaaria ja sen pituus on 2,5 kilometriä ja leveys 1,5 kilometriä. Siihen laskee ympäröiviltä tiheään ojitetuilta soilta suo-ojia, joista osa on samalla järvien laskuojia. Järven länsipäähän laskevat Siirtolammin laskuoja ja Kotalammin ja Jouhilammin yhteinen laskuoja. Järven luusua sijaitsee järven lounaisrannalla, josta saa alkunsa 1,5 kilometriä pitkä Kivitokeenoja, joka laskee Kanalammiin. Järven rantaviiva on 16 kilometriä pitkä ja sen ranta on pääosin moreenipohjaista metsämaastoa. Järven rannat ovat länsiosassa sekä osin pohjois- ja eteläosassa soistuneita. Järvi on kivinen ja siinä on yli 40 saarta. Suurin saari on Isosaari eli Ryssänsaari, joka on 900 metriä pitkä ja 350 metriä leveä. Saarella kohoaa järvenpintaa ylemmäksi yli 30-metrinen kalliopäinen mäki. Muut suuremmat saaret sijaitsevat Niemenlahdessa tai Isosaaren kaakkoispuolella. Saaria ovat muun muassa Kirrinkivi, Haukkasaaret, Mertasaaret, Pouta-Jussi, Papinsaari ja Sääksniemi. Ranta-asutus keskittyy järven itärannoille, missä sijaitsee kirjojen kerääjä Emanuel Kanajärven kotimuseona oleva Kanajärven talo Kalvolan Kanajärven kylässä. Tänne johtavat tiet, joille pääsee Tammelan Teuron ja Hämeenlinnan Myllykylän yhdistävältä tieltä. Aikaisempi Tammelan, Kalvolan ja Hattulan rajapyykki sijaitsee järven itärannalla Korkee-nimisen mäen huipulla. Siitä erkanee nykyinen Tammelan ja Hämeenlinnan välinen raja, joka ylittää järven Isosaaren pohjoispuolelta. Hattulan raja ohittaa järven idässä 100 metrin etäisyydeltä. == Muuta == Järven kaakkoisrannalla on Tammelan kunnan ylläpitämä 8,2 hehtaarin laajuinen Kissaniemen virkistysalue. Sen rantaviivan pituus on yksi kilometri, ja sitä myöten kulkee polku niemen ympäri. Kissaniemen kärjessä on kuivakäymälä ja tulentekopaikka. == Lähteet == Luokka:Teuronjoen valuma-alue (Pyhäjärven alue) Luokka:Tammelan järvet Luokka:Kalvolan järvet
Jim Furyk

James Michael "Jim" Furyk (s. 12. toukokuuta 1970 West Chester, Pennsylvania) on yhdysvaltalainen ammattilaisgolfaaja. Furykin ammattilaisura alkoi vuonna 1992 ja PGA Tourilla hän on ollut mukana vuodesta 1994 lähtienhttp://www.pgatour.com/players/player.10809.html. Maailmanlistalla hän on yhdeksäntenä huhtikuussa 2015http://www.owgr.com/en/Ranking/PlayerProfile.aspx?playerID=2881. Furyk on saavuttanut urallaan yhden major-voiton, vuonna 2003 Yhdysvaltain avoimissa. PGA Championshipissä Furyk on ollut parhaimmillaan toinen vuonna 2013, ja The Masters Tournamentissä ja Britannian avoimissa hän on ollut parhaimmillaan neljäs. Yhdysvaltain Ryder Cup -joukkueessa Furyk on ollut mukana yhdeksän kertaa. Hän on voittanut Ryder Cupin kahdesti. Yhteensä Furykillä on 16 PGA- ja kaiken kaikkiaan 26 ammattilaisvoittoa. Vuonna 2014 hänet valittiin PGA Tourin parhaaksi pelaajaksi. Furyk on 188 senttimetriä pitkä ja painaa 84 kilogrammaa. Hän on oikeakätinen. Vuonna 2016 PGA Tourin Travelers Championship -turnauksen päätöskierroksella Furyk teki historiaa. Furykista tuli PGA-kiertueen historian ensimmäinen pelaaja, joka on yltänyt yhdellä kierroksella tulokseen 58 eli 12 alle parin. Uuden lempinimen ”Herra 58” saanut Furyk löi 18 reiällä 10 birdiä ja yhden eaglen. Hän jakoi aiemmin viiden muun pelaajan kanssa PGA Tourin ennätyksen 59 lyönnin kierroksella. == Lähteet == Luokka:Yhdysvaltalaiset golfaajat Luokka:Vuonna 1970 syntyneet Luokka:Elävät henkilöt
Harri Laakso

Harri Laakso (s. 9. huhtikuuta 1965Syntymäpäivät, Suomen Kuvalehti 14–15/2015 s. 87) on suomalainen professori Aalto-yliopiston Taiteiden ja suunnittelun korkeakoulussa. Hän on valmistunut taiteen tohtoriksi Taideteollisesta korkeakoulusta 2003 aiheenaan Valokuvan tapahtuma, ja hänen tutkimusalojaan ovat estetiikka/taiteen filosofia, valokuva ja visuaalinen kulttuuri.Taik.fi, viitattu 2.4.2015 Hän on visuaalisen kulttuurin ja taiteen professori,Harri Laakso, Vicca, viitattu 2.4.2015. Hänen toimipaikkansa on Porin yliopistokeskusPorin yliopistokeskus. Hän on ollut Pirkanmaalla läänintaiteilija 2001–2004Pirkanmaalle valokuvauksen läänintaiteilija, Mtv.fi, viitattu 2.4.2015. == Lähteet == == Aiheesta muualla == * Tutkimukset, julkaisut ja taiteellinen toiminta Luokka: Aalto-yliopiston professorit Luokka:Suomalaiset professorit Luokka:Vuonna 1965 syntyneet Luokka:Elävät henkilöt
Häränsilmä (Tammela)

Häränsilmä eli Silmänlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu. == Maantiede == Soikion muotoisen järven pinta- ala on 2,0 hehtaaria ja sen halkaisija on 200 metriä. Siihen ei laske ojia, mutta siitä virtaa 150 metriä pitkä laskuoja Alaseen. Järven rantaviiva on 530 metriä pitkä ja sen ranta on pääosin peltomaata. Järven rannat kuuluvat vierestä kulkevaan Myllyharjun sisältävän harjujakson reuna-alueeseen. Rannassa on maatila, jolle pellot kuuluvat. == Historia == Vuoden 1884 Senaatin kartastossa Silmälän talo oli piirretty Koverojärven ja Alasen väliin ja järvien väliltä sekä ympäriltä oli maata raivattu pelloiksi. == Lähteet == Luokka:Teuronjoen valuma-alue (Pyhäjärven alue) Luokka:Tammelan järvet
London Bridgen asema

London Bridgen asema on keskeinen rautatieasema ja Lontoon metron Jubilee Linen ja Northern Linen asema Southwarkin alueella Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 69,88 miljoonaa matkustajaa. London Bridgen asema on Lontoon vanhin rautatieasema. Se avattiin vuonna 1836. Se koostui aikanaan kahdesta eri yhtiöiden asemasta, vanhempi niistä kuului alkujaan The London and Greenwich Railway -yhtiölle (myöhemmin nimeltään South East Railway). Vuonna 1839 avattiin London and Croydon Railwayn asema. Ne yhdistettiin 1844. Tämä yhdistetty asema purettiin 1850, ja asema on uusittu sen jälkeenkin useita kertoja. Nykyinen rakennus on vuodelta 1979. == Lähteet == == Aiheesta muualla == Luokka:Southwarkin metroasemat Luokka:Lontoon rautatieliikennepaikat
Alanen (järvi Tammelassa)

Alanen on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu. == Maantiede == Järven pinta-ala on 7,8 hehtaaria ja sen pituus on 450 metriä ja leveys 230 metriä. Siihen laskee muutama pelto- ja metsäoja. Yksi niistä on Häränsilmän laskuoja. Myllyharjun yli laskee Päällisen laskuoja. Järven luusua sijaitsee järven lounaisrannalla, josta saa alkunsa 550 metriä pitkä laskuoja Rautijärven Lyhönlahteen. Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Länsirantaan laskeutuu peltoa ja pohjoisen ranta päättyy Myllyharjuun. Rannat ovat rakentamattomia ja lähin tie kulkee Myllyharjun päällä. Tammelan ja Hämeenlinnan välinen raja ylittää niukin järven itäkulman. == Historia == Vuoden 1884 Senaatin kartastossa Silmälän talo oli piirretty Koverojärven ja Alasen väliin ja järvien väliltä sekä ympäriltä oli maata raivattu pelloiksi. Yläjuoksulla olevan Päällisen nimeksi oli merkitty "Myllynpäällinenjärvi". Samalla logiikalla Alanen olisi ollut "Myllynalinenjärvi". Kartassa ei kuitenkaan ole merkitty järvelle nimeä. Alaselle on merkitty kaksi saarta. Toinen saarista on nykyään yhdistetty kannaksella mantereeseen. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liialliseen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku-uoman syveneminen laski siyä myös tuntuvasti. == Lähteet == Luokka:Teuronjoen valuma-alue (Pyhäjärven alue) Luokka:Tammelan järvet
Konstantin Malofejev

Konstantin Valerjevitš Malofejev (; s. 3. heinäkuuta 1974 Puštšino, Moskovan alue) on venäläinen investointipankkiiri ja isänmaallinen poliitikko. Hän nousi 2010-luvulla Vladimir Putinin lähipiiriin. Malofejev tunnetaan osallistumisestaan ortodoksikirkon tukemiseen muun muassa hyväntekeväisyydessä. Hän on joutunut liiketoimiensa vuoksi myös poliisitutkintojen ja syytösten kohteeksi, mutta on aina vapautettu syytteistä. Perinteisen kansallismielinen Mafofejev on kannattanut tiukempaa Internet-sensuuria ja Ukrainan hallituksen mukaan hän on tukenut Ukrainan kapinallisia. Niin sanotun Surkovin vuodon mukaan Malofejevin esikunta olisi kertonut aiemmalle Kremlin pääideologille Vladislav Surkoville, ketä Ukrainan venäläismeliseen hallintoon voisi kuulua. Näistä yksi oli Igor Girkin, joka oli ollut aiemmin töissä Malofejevillä. Malofejevia on epäilty jopa vuoden 2014 Ukrainan operaation päästrategiksi: joka tapauksessa hän oli sen keskeisin rahoittaja. Malofejev on itse kiistänyt syytteet siitä, että olis rahoittanut Itä-Ukrainan separatismia. Novaja Gazeta -lehden julkaiseman artikkelin mukaan Malofejev oli luomassa Venäjän Ukraina-muistiota, jonka mukaan Venäjä aikoi toimia Ukrainassa jo ennen Maidanin vallankumousta. Malofejev on vuonna 2015 toimintansa aloittaneen televisiokanava Tsargradin päätuottaja ja -omistaja. Televisiokanava lopetti lähetykset jo vuonna 2017 mutta jatkoi Internetissä. Venäjän FSB kertoi maaliskuussa 2023 estäneensä Malofejeviin kohdistuneen murhayrityksen. Valvontakameranauhoilla nähdään mies asentamassa Malofejevin auton pohjaan laatikkoa, joka myöhemmin poistettiin pommirobotin avulla. FSB:n mukaan teon taustalla on Ukrainan puolella taisteleva venäläisten äärioikeistolaisten ryhmä Venäjän vapaaehtoisjoukot, jota johtaa Denis Nikitin. Nikitinin väitetään toimineen Ukrainan SBU:n käskystä. Venäjän ulkoministeriö on kytkenyt yrityksen osaksi sarjaa toimittajia ja mediaa vastaan käytyä terrorikampanjaa, joka osana pommeilla tapettiin Darja Dugina ja Vladlen Tatarski ja Zahar Prilepinia vastaan tehtiin autopommi-isku. == Lähteet == Luokka:Venäläiset liikemiehet Luokka:Venäläinen nationalismi Luokka:Itä-Ukrainan sota
City of Angels

City of Angels voi tarkoittaa ainakin seuraavia: * ”City of Angels”, Los Angelesin kaupungin kutsumanimi * Enkelten kaupunki (City of Angels), Brad Silberlingin ohjaama romanttinen draamaelokuva vuodelta 1998 * Enkelten kaupunki (City of Angels), yhdysvaltalainen sairaalasarja vuodelta 2000 * ”City of Angels”, 30 Seconds to Mars -yhtyeen kappale.
Heidi Kollanen

Heidi Kollanen (s. 6. kesäkuuta 1997 Tampere) on suomalainen jalkapalloilija, joka edustaa Ruotsissa Damallsvenskanin KIF Örebrota. Pelipaikaltaan Kollanen on hyökkääjä. == Seurajoukkueura == Kollanen debytoi Tampereen Ilveksen edustusjoukkueessa kaudella 2012 seuran pelatessa Naisten Liigaa. Kollanen teki kauden aikana kahdeksassa ottelussa yhden maalinhttp://nr.soccerway.com/players/heidi-kollanen/242015/. Ennen kautta 2012 Kollanen kärsi pahasta polven rustovammasta ollen sivussa seitsemän kuukauttaKorhonen, Maarit: Kolme tulevaa tähteä? Match 1/2015, s. 38. Kaudeksi 2013 Ilves putosi Naisten Ykköseen. Kollanen pelasi kauden aikana yhdeksässä ottelussa onnistuen maalinteossa kymmenen kertaahttp://palloverkko.palloliitto.fi/Live/Stats/PlayerDetails.aspx?playerID=2172001. Seuraava kausi Ykkösessä oli Kollaselle entistä parempi. Hän pelasi kauden aikana 21 ottelua tehden niissä 47 maalia. Kollasen yhden ottelun maalikeskiarvo oli siis näin ollen 2,24. Ilves palasi kauden jälkeen takaisin Naisten Liigaan. Kaudella 2014 Kollanen teki eniten maaleja koko Liigassa. Kausi oli hieno myös seurajoukkueelle, sillä Ilves päätti kauden hopeamitaliin. Kollanen pelasi puolitoista vuotta Yhdysvalloissa Florida State Universityn joukkueessa. Keväällä 2018 hän siirtyi vantaalaisseura PK-35:een. Seura voitti Suomen-mestaruuden ja Kollanen oli seuran paras sekä koko liigan toiseksi paras maalintekijä. == Maajoukkueura == Kollanen pelasi Suomen alle 17-vuotiaiden maajoukkueessa yhdeksän ottelua tehden kaksi maalia vuosina 2012–2013. Vuodesta 2014 hän kuului alle 19-vuotiaiden maajoukkueeseen, jossa maaleja syntyi yhdeksässä ottelussa 12 kappaletta. Naisten maajoukkueessa hän pelasi ensimmäisen kerran huhtikuussa 2018 MM-karsintaottelussa Espanjaa vastaan. Vuoden 2023 loppuun mennessä hän on pelannut 30 naisten maaottelua, joissa hän on tehnyt kolme maalia. Hän teki maalin syyskuussa 2019 EM- karsintojen vierasottelussa Albaniaa vastaan, lokakuussa 2019 kotiottelussa saman vastustajan maaliin ja helmikuussa 2023 Kypros Cupin ottelussa Romaniaa vastaan. == Lähteet == == Aiheesta muualla == * Heidi Kollasen tilastot Palloverkossa * Heidi Kollanen Soccerway-sivustolla Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Päällinen (Hämeenlinna)

Päällinen on Kanta-Hämeessä Tammelassa ja Hämeenlinnassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu. == Maantiede == Järven pinta-ala on 9,9 hehtaaria ja sen pituus on 550 metriä ja leveys 350 metriä. Siihen laskee metsäoja ja Kuorijoki, joka on Sotkajärven laskujoki. Järven luusua sijaitsee järven lounaisrannalla harjun matalimmalla kohdalla, josta saa alkunsa 70 metriä pitkä laskuoja Alaseen. Järven rantaviiva on 2,1 kilometriä pitkä ja sen ranta on pääosin moreenipohjaista metsämaastoa. Järven pohjoisranta ja itäranta ovat soistuneita. Järvellä on suuri 160 metriä pitkä saari. Rannat ovat rakentamattomia lähintie kulkee Myllyharjun päällä. Hämeenlinnan ja Tammelan välinen raja kulkee järven ja saaren yli. == Luonnontila == Järvi on matala ja hyvin ruohottunut. Myllyharjun yli länsipuolelle ulottuva luonnonsuojelualue kattaa myös palan järven länsirantaa ja vesialuetta. == Historia == Vuoden 1884 Senaatin kartastossa järven nimeksi oli merkitty "Myllynpääl'linenjärvi". Järvessä oli tuolloin enemmän vettä ja toinen pienempi saari. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liiallisen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku-uoman syveneminen laski myös sitä. == Lähteet == Luokka:Teuronjoen valuma-alue (Pyhäjärven alue) Luokka:Tammelan järvet Luokka:Hattulasta Hämeenlinnaan liitetyn alueen järvet
Infiniti QX80

Infiniti QX80 on Nissanin omistaman Infinitin valmistama suuri luksusluokan SUV. Automallia valmistetaan Japanissa Yukuhashissa ja Nissan Shataissa. Sitä valmistettiin myös Pietarissa, Venäjällä vuoteen 2014. Vuosina 2004–2014 automallin nimi oli Infiniti QX56. == Sukupolvet == Tiedosto:2010 Infiniti QX56 -- 06-16-2010.jpg|Ensimmäinen sukupolvi (2004–2010) Tiedosto:2011 Infiniti QX56 -- 04-08-2011.jpg|Toinen sukupolvi (2010–2018+) == Aiheesta muualla == QX80 Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Gustavsbergin posliinitehdas

Gustavsbergin posliinitehdas on Ruotsin Gustavsbergissa sijainnut keramiikan alan teollisuusyritys. Viimeisinä aikoina se oli Villeroy & Bochin tytäryhtiö. Paikalla sijaitsi aiemmin 1640-luvulla perustettu tiilitehdas, jonka tukkukauppias Johan Herman Öhman osti ja perusti posliinitehtaan. 1800-luvun puolivälissä ja 1900-luvun ensimmäisinä vuosikymmeninä tehtaan johdossa olivat Godeniuksen ja Odelbergin perheet. Heidän aikanaan tehdas laajeni, kun aikaisemmin ylellisyystavarana pidetty posliini sai suosiota suuren yleisön keskuudessa. Posliininvalmistuksen ohella myös tiilien valmistus jatkui 1930-luvulle asti. Tehdas myytiin Kooperativa förbundetille vuonna 1937, jonka jälkeen rakennettiin uusia rakennuksia. Kylpyammetehdas rakennettiin 1947 ja kotitalousposliinitehdas modernisoitiin vuosina 1940–1948. Saniteettiposliinin valmistus on lopetettu Gustavsbergissa ja toiminnot siirretty ulkomaille.NVP:se: Fabriken lägger ner tillverkning – 35 får gå Viitattu 2.4.2015. Tuotannosta vain vesisuihkuleikkaus on jäänyt jäljelle sekä kylpyhuoneposliinien suunnittelu- ja kehitystyö, jota on tehty myös Saksassa. Värmdön kunta suunnittelee entisiin tehdastiloihin kulttuurikeskusta.Gustavsber.nu: Kultur och upplevelser för alla Viitattu 2.4.2015. Osa rakennuksista puretaan ja alueelle rakennetaan muun muassa asuntoja. ==Katso myös== * Gustavsbergin posliinimuseo ==Lähteet== ==Aiheesta muualla== * Kulturarv Stockholm * Dagens Nyheter: Gustavsberg lever Luokka:Värmdön kunta Luokka:Ruotsalaiset teollisuusyritykset Luokka:Posliinitehtaat Luokka:Wärtsilä
Åbus

Åbus oli suomalainen halpabussibrändi. Virallisesti Åbus oli Turun Linja- autoilijain Osakeyhtiön (TLO) omistaman Leiniön Liikenteen aputoiminimi, joskin TLO hoiti Åbussin käytännön asiat. Åbus aloitti edestakaisen liikennöinnin reitillä Raisio–Turku–Helsinki helmikuussa 2015. Joulukuussa 2015 Onnibus ilmoitti ostaneensa Åbusin kaukobussibrändin Leiniön Liikenteeltä. ==Taustaa== Alun perin Onnibus-yhteenliittymään kuuluneet neljä liikennöitsijää (Keskimatkat Oy, Mikko Rindell Oy, Mennään Bussilla Oy ja Oulun Onnikka Oy) erosivat liittymän myytyä kaukoliikenteensä ulkomaalaisomistukseen ja perustivat OnniExpress-nimisen yhteenliittymän toukokuussa 2014. TLO aloitti OnniExpress-yhteistyön saman vuoden marraskuussa, kun se alkoi liikennöidä liittymästä eronneen Mikko Rindellin aiemmin ajamia linjoja yhdessä Savonlinjan kanssa. Helmikuussa 2015 TLO perusti OnniExpressin tilalle uuden toiminimen Åbus. ==Föli== Turussa Fölin ja Åbusin aikatauluja pyrittiin muokkaamaan toisiinsa nähden toimiviksi. ==Lähteet== Luokka:Suomalaiset linja-autoyhtiöt Luokka:Turun liikenne
Vätö

Vätö on Ruotsissa Norrtäljen kuntaan kuuluva saari. Saarella aloitettiin punaisen graniitin louhinta vuonna 1892, koska luonnonkiven kysyntä oli kasvanut.Stockholms läns museum: Besöksmål - Vätö Viitattu 2.4.2015. Kiviteollisuus säilyi saaren pääelinkeinona vuoteen 1941 asti, kunnes Tukholman kaupungin kivilouhos lakkautettiin. ==Lähteet== Luokka:Ruotsin saaret Luokka:Norrtäljen kunta
Niemenrannan koulu

Niemenrannan koulu sijaitsee Oulun kaupungissa, entisessä Oulunsalon kunnassa, Niemenrannan asuinalueella sijaitseva peruskoulu. Se valmistui vuonna 2012. Koulussa annetaan opetusta luokille 1–6 sekä esiopetusta. Niemenrannan koulussa on noin 350 oppilasta. Niemenrannan koulu on osa Niemenrantataloa, jossa toimii samassa yhteydessä myös päiväkoti. Alueelle ollaan myös suunnittelemassa uutta yläastetta, jonka toteutumisaikaa ei ole kuitenkaan vielä päätetty. Niemenrannan koulua laajennettiin ja laajennus valmistui syksyllä 2021. Koulun rehtorina toimii Elisa Perämäki. ==Aiheesta muualla== * Koulun esittely Luokka:Oulun peruskoulut
Bartosz Piasecki

Bartosz Piasecki (s. 9. joulukuuta 1986 Tczew, Puola) on norjalainen miekkailija ja olympiamitalisti. 196 senttimetriä pitkä ja 80 kilogrammaa painava Piasecki edustaa Bygdø Fekteklubbia ja kilpailee kalpamiekkailussahttp://www.sports-reference.com/olympics/athletes/pi/bartosz- piasecki-1.html . == Ura == Piasecki saavutti kalvan olympiahopeaa vuoden 2012 kesäolympialaisista Lontoosta. Hän hävisi finaalissa Venezuelan Rubén Limardolle. Piaseckin hopea oli Norjan olympiahistorian paras sijoitus kalpamiekkailussa sekä maan ensimmäinen miekkailun olympiamitali. Hänellä on myös pronssia vuoden 2015 Euroopan kisoista sekä nuorten EM-pronssimitali vuodelta 2009. Piasecki on syntynyt Puolassa, mutta hänen perheensä muutti Norjaan Bartoszin ollessa kaksivuotias. Hänen nykyisenä valmentajanaan toimii hänen isänsä, Puolan maajoukkueessakin miekkaillut Mariusz Piasecki. Lempinimellä Bart tunnettava Piasecki toimii opettajana miekkailun ohella. == Lähteet == Luokka:Norjalaiset miekkailijat Luokka:Norjalaiset olympiamitalistit Luokka:Vuonna 1986 syntyneet Luokka:Elävät henkilöt
Stenansiktet

Stenansiktet on ruotsalainen mustaa huumoria sisältävä draamaelokuva vuodelta 1973. Sen on ohjannut Jan Halldoff, joka laati myös elokuvan käsikirjoituksen yhdessä Bengt Forslundin kanssa. Pääosaa, epäviihtyisän betonilähiön suunnittelijoita murhaamaan ryhtyvää sosiaalityöntekijä Harrya esittää Jan Blomberg. Elokuvaa ei ilmeisesti ole esitetty Suomessa. Elokuvan Stenansiktet () tuotti seksiaiheisista elokuvistaan (muun muassa Torgny Wickmanin Rakkauden kieli) tunnettu Inge Ivarson. Tuottajalleen epätyypillinen elokuva kuvattiin 1960-luvulla rakennetussa Skärholmenin lähiössä Tukholmassa.Once Upon a Time in Sweden: Stenansiktet (The Stone Face, 1973), Ninja Dixon -blogi 28.5.2012, viitattu 2.4.2015. ==Juoni== Liehulahkeisten teinipoikien jengi maleksii Tukholman betonilähiössä, juo olutta, ahdistelee naisia, varastaa heidän laukkujaan ja herättää yleistä pahennusta. Sosiaalityöntekijä Harry on muuttanut hiljattain alueelle ja menettänyt pienen poikansa tämän pudottua keinusta asfaltille. Vaimo on joutunut tapauksen takia psyykkiseen sairaalaan. Lähiöelämään pettynyt Harry joutuu nuorisojengin ahdistelemaksi ja saa hullun idean. Hän palkkaa jengin kidnappaamaan betonilähiöstä vastuussa olevia byrokraatteja ja toimittamaan uhrit hänen kotiinsa, jossa hän voi tappaa heidät omin käsin. Muuan kunnallisneuvos hukkuu Harryn kylpyammeeseen ja päätyy variksenpelättimeksi lähiön torille. Alueen arkkitehti muurataan oman luomuksensa sisään. ==Vastaanotto== Ruotsalaiset kriitikot tyrmäsivät elokuvan lähes järjestään. He kutsuivat sitä muun muassa ”köyhän miehen Kellopeliappelsiiniksi” ja pitivät sitä huonona puheenvuorona lähiökeskusteluun. Aiheen käsittelyä pidettiin asenteellisena, naiivina ja pinnallisena.Stenansiktet (1973), Svensk filmdatabas, viitattu 2.4.2015. ==Lähteet== Luokka:Ruotsalaiset draamaelokuvat Luokka:Vuoden 1973 ruotsalaiset elokuvat
Sanansaattaja oraakkeli salamurha hyökkäysvaunu

__NOTOC__ Sanansaattaja oraakkeli salamurha hyökkäysvaunu on vuonna 2004 ilmestynyt Kuusumun Profeetan seitsemäs studioalbumi. Yhtyeen kahden edellisen suomenkielisen levyn psykedeelisen folkin lisäksi sillä on vaikutteita myös progressiivisesta rockista ja 1980-luvun heavy rockista. Albumi nousi Suomen viralliselle listalle kahden viikon ajaksi ja oli korkeimmillaan sijalla 27.Kuusumun Profeetta: Sanansaattaja Oraakkeli Salamurha Hyökkäysvaunu Musiikkituottajat. Viitattu 2.4.2015. Sen kannen ovat suunnitelleet Mika Rättö ja Herra Ylppö. == Kappaleet == # # # # # # # # # # # == Muusikot == * Mika Rättö – laulu, kosketinsoittimet * Jyrki Laiho – kitara * Teemu Majaluoma – kitara * Mikko I. Elo – basso * Veli Nuorsaari – rummut * Daniel Finley – lyömäsoittimet * Irina Niemelä – saksofoni * Samuli Peltoniemi – trumpetti == Arvostelut == * Helsingin Sanomat: * Soundi: == Lähteet == *KUUSUMUN PROFEETTA: SANANSAATTAJA ORAAKKELI SALAMURHA HYÖKKÄYSVAUNU Finnmusic. ===Viitteet=== Luokka:Kuusumun Profeetan albumit Luokka:Vuoden 2004 albumit
Kerubismi

Kerubismi on harvinainen lapsuudessa ilmenevä ja peittyvästi periytyvä tautitila, joka aiheuttaa symmetristä kasvojen luuston, erityisesti leukojen ja kasvojen alaosan, poikkeavaa suurentumista. Tämä johtuu normaalin luun tilalle kasvavasta kollageenisäikeitä ja verisuonia sisältävästä kudoksesta, joka sisältää monitumaisia jättisoluja. Tautitila on kivuton, ja se rajoittuu yleensä itsestään. Kerubismi näkyy potilaissa vaihtelevasti. Toisinaan muutokset erottuvat vain röntgenkuvassa, toisinaan ne vaikuttavat voimakkaasti potilaiden ulkonäköön heidän ollessaan lapsia ja murrosikäisiä. Vaikka muutokset rajoittuvat yleensä kasvojen luustoon, tunnetaan tapauksia, joissa muutokset ulottuvat kylkiluihin asti. Kasvojen epämuodostumien lisäksi kerubismin seurauksena voi olla silmien asennonmuutos, ylähengitystietukos, uniapnea, puhumisen ongelmia ja puremisvaikeuksia hampaiston puhkeamisen ja kehittymisen häiriöiden vuoksi. Kerubismin aiheuttaa geenin SH3BP2 mutaatio, joka sijaitsee kromosomissa 4pl 6.3, joka koodaa 561 aminohaposta koostuvaa proteiinia. Taudin ensimmäinen kuvaaja oli W. A. Jones, joka myös nimesi sen vuonna 1933. Nimen lähtökohtana oli potilaiden ulkonäkö, joka muistuttaa ylöskääntyneine silmineen renessanssimaalausten pulleaposkisia puttohahmoja, joita usein – vaikka väärin – nimitetään kerubeiksi. Kerubismin esiintyvyyttä ei tunneta, eikä sitä ole tapausten erilaisuuden vuoksi helppo määrittää. Vuoteen 2010 asti maailmalla tunnetaan yhteensä kaikkiaan noin 300 tapausta. Kerubismi on luonteeltaan hyvänlaatuinen tautitila, jonka ennuste on yleensä erittäin hyvä. Oireet ilmenevät noin neljän vuoden iässä, ja tavallisesti muutokset etenevät hitaasti murrosikään asti, alkavat sitten pysähtyä ja taantua luun uudismuodostuksen johdosta. Noin 30-vuotiaina potilaiden ulkonäkö ei juurikaan poikkea tavanomaisesta. Hoito keskittyy puremisen ja nielemisen turvaamiseen. Koska tautitila paranee itsestään, esteettisiä korjausleikkauksia suositellaan lykättäväksi nuoruusikään saakka. Leukojen rekonstruointi luusiirteiden avulla saattaa joskus olla tarpeen. ==Lähteet== * * ===Viitteet=== ==Aiheesta muualla== * Vicky Lucas: Human Body & Mind: Growing up with cherubism BBC Science Luokka:Perinnölliset sairaudet
Cannon Streetin asema

Cannon Streetin asema on rautatieasema ja Lontoon metron District Linen ja Circle Linen asema Lontoossa Yhdistyneessä kuningaskunnassa. Se kuuluu Oyster- kortin vyöhykkeeseen 1. Vuonna 2013 metroasemaa käytti 4,64 miljoonaa matkustajaa. Aseman alla on roomalaisaikaisen hallintorakennuksen rauniot. Rautatieasemalla oli alkujaan rautarunkoinen lasikatto, mutta se vaurioitui toisessa maailmansodassa ja purettiin kokonaan 1958. == Lähteet == == Aiheesta muualla == Luokka:Lontoon Cityn metroasemat Luokka:Lontoon rautatieliikennepaikat
WOW air

WOW air (ICAO: WOW) oli islantilainen halpalentoyhtiö, jonka kotikenttänä toimi Keflavíkin kansainvälinen lentoasema lähellä Reykjavíkia. WOW air lensi useisiin Euroopan maihin sekä Pohjois-Amerikkaan. Yhtiö perustettiin marraskuussa 2011 ja sen ensilento oli 31. toukokuuta 2012 Pariisiin. Lentoyhtiön perusti islantilainen yrittäjä Skúli Mogensen. Vuonna 2015 yhtiön lennoille odotettiin 800 000 matkustajaa. Yhtiö tiedotti lopettavansa toimintansa 28. maaliskuuta 2019. == Laivasto == Yhtiön laivasto koostui maaliskuussa 2019 seuraavista koneista neljästä koneesta: * 1 kpl Airbus A320 * 3 kpl Airbus A321 == Lähteet == == Aiheesta muualla == *WOW air Luokka:Halpalentoyhtiöt Luokka:Entiset islantilaiset lentoyhtiöt
Nekrotisoiva faskiitti

Nekrotisoiva faskiitti on A-streptokokkibakteerin (Streptococcus pyogenes) aiheuttama hengenvaarallinen pehmytkudoksissa etenevä tulehdus. Se johtaa ihon, ihonalaisen rasvan, lihaskalvon ja joskus lihasten kuolioon Sitä kutsutaan myös lihansyöjäbakteeriksi. Taudinkuvan kuvasi vuonna 1952 yhdysvaltalainen Ben Wilson. Tulehdus voi alkaa pienestäkin ihorikosta, leikkaushaavasta, hyönteisen pistoksesta tai jopa tylpästä vammasta. Kuolleisuus on hyvälläkin hoidolla 10–15 prosenttia. ==Katso myös== *Kaasukuolio ==Lähteet== == Aiheesta muualla == * Harvinaista bakteeria Suomessakin, Ilta-Sanomat * Lihansyöjäbakteeri tuhoaa kudosta, Studio55.fi Luokka:Bakteeritaudit
Lundmark

Lundmark on ruotsinkielinen sukunimi. Tunnettuja Lundmarkeja ovat: * Curt Lundmark (s. 1944), ruotsalainen jääkiekkovalmentaja * Jamie Lundmark (s. 1981), kanadalainen jääkiekkoilija * Johan Henrik (Janne) Lundmark (1806–1855), suomalainen ruotsiksi kirjoittanut runoilija * Leif Lundmark (s. 1953), ruotsalainen keihäänheittäjä * Marie Lundmark (s. 1944), suomalainen taitoluistelun lajivaikuttaja * Pekka Lundmark (s. 1963), suomalainen yritysjohtaja * Simon Lundmark (s. 2000), ruotsalainen jääkiekkoilija.
Vuosi nolla

__NOTOC__ Vuosi nolla on pop rock -yhtye Egotripin studioalbumi. Se julkaistiin 20. maaliskuuta 2015 levymerkillä Warner Music. == Kappaleet == # # # # # # # # # # # == Kokoonpano == * Mikki Kauste – laulu, piano, kosketinsoittimet * Knipi – laulu, kitara * Skele – kitara * Anssi Maasalo – basso * Risto Niinikoski – rummut == Arvostelut == * Keskisuomalainen: Keskisuomalainen: Levyarvio * Soundi: Soundi: Levyarvio == Lähteet == Luokka:Vuoden 2015 albumit Luokka:Egotripin albumit
Denyse Tontz

Denyse Tontz (s. 17. syyskuuta 1994 San Diego, Kalifornia) on yhdysvaltalainen laulaja, tanssija ja näyttelijä, joka on palkittu Daytime Emmy -palkinnolla. Hänet tunnetaan parhaiten Nickelodeon-kanavan televisiosarjasta Big Time Rush, jossa hän näyttelee Jennifer Woodsia. Hän esiintyy myös Nikki Ortizin roolissa Disney Channelin komediasarjassa Dog with a Blog. Tontzilla oli vierailevat roolit Disneyn sarjoissa Shake It Up ja Kaksi kunkkua. Lisäksi Tontzilla on päärooli Miranda Montgomeryna saippuasarjan All My Children vuoden 2013 uusintaversiossa. Sarja kuitenkin lopetettiin uudestaan melko pian. Hän on myös julkaissut kaksi musiikkikappaletta, "Better Than Nothing" vuonna 2012 ja uusimpana "Mr. Hipster" marraskuussa 2014. Ennen näyttelijänuraansa Tontz toimi lapsimallina. Hän teki mainoksia mm. Mattelille, Targetille, Tommy Hilfigerille, Tom Tailorille ja Guessille. Vuonna 2014 Tontz palkittiin Daytime Emmyllä parhaasta kappaleesta draamasarjassa All My Children. Hän seurustelee Glee-sarjasta tunnetun näyttelijä Mark Sallingin kanssa. Salling vahvisti parin seurustelevan heinäkuussa 2014.Daily Mail Viitattu 3.4.2015 ==Lähteet== Luokka:Yhdysvaltalaiset televisionäyttelijät Luokka:Daytime Emmy -palkinnon saajat Luokka:Vuonna 1994 syntyneet Luokka:Elävät henkilöt
Shook Up!

Shook Up! on Ile Kallio Big Rock Band-kokoonpanon debyyttialbumi. Levyltä on julkaistu singlenä levyn nimikkokappale "Shook Up!" sekä ”My Shining Star". Kokoonpanossa vaikuttaa solistina ruotsalaissyntyinen laulaja Patrik Eriksson Ile Kallion toimiessaan kitaristina ja taustalaulajana. Suurin osa kappaleista on yhtyeen omaa tuotantoa, lisäksi levyllä on myös kolme cover-kappaletta joista kaksi on aikaisemmin levyttänyt Hurriganes. == Kappaleet == Kaikki kappaleet sovittaneet Ile Kallio, Okko Laru, Patrik Eriksson ja Panu Syrjänen. # # # # # # # # # # # # == Kokoonpano == * Ile Kallio – kitara * Patrik Eriksson – laulu * Okko Laru – rummut * Masa Maijanen – basso * Puke Kataja – koskettimet * Saxman Syrjänen – tenorisaksofoni * Mikko Koponen – trumpetti * Markus Holkko – baritonisaksofoni == Arvostelut == * Kaaoszine.fi: 8/10Kaaoszine.fi * V2.fi: V2.fi == Lähteet == Luokka:Vuoden 2015 esikoisalbumit Luokka:Ile Kallion albumit
Huutoja hiljaisesta huoneesta

__NOTOC__ Huutoja hiljaisesta huoneesta on vuonna 2012 ilmestynyt Kuusumun Profeetan kymmenes studioalbumi. Yhtye äänitti levyn kahdessa osassa, joista jälkimmäiseen liittyi kesällä 2012 mukaan myös Magyar Possessa vaikuttava kitaristi Harri Sippola. Ensimmäiset studiosessiot oli pidetty jo pari vuotta aikaisemmin. Albumia on kutsuttu Kuusumun Profeetan uran eheimmäksi ja tasapainoisimmaksi kokonaisuudeksi. == Kappaleet == # # # # # # # # # == Muusikot == * Mika Rättö – laulu, kosketinsoittimet * Teemu Majaluoma – kitara * Harri Sippola – kitara * Mikko I. Elo – basso * Veli Nuorsaari – rummut * Irina Niemelä – saksofoni * Aki Peltonen – haitari (9) == Arvostelut == * Desibeli.net: * Soundi: == Lähteet == * Kuusumun Profeetta ‎– Huutoja Hiljaisesta Huoneesta Discogs. ===Viitteet=== Luokka:Vuoden 2012 albumit Luokka:Kuusumun Profeetan albumit
Pray to God

”Pray to God” on skotlantilaisen levytuottaja ja DJ Calvin Harrisin kappale hänen neljänneltä studioalbumilta Motion. Kappaleella on mukana myös yhdysvaltalainen popbändi Haim. Kappale julkaistiin 6. maaliskuuta 2015 albumin viidentenä singlenä. Kappale on ollut menestys muun muassa Belgiassa, Australiassa sekä Britanniassa. Suomessa kappale on sijoittunut myyntilistoilla vain latauslistalle, jolla parhaimmillaan 16:nneksi. Radioissa kappale on sijoittunut 46:nneksi soitetuimmaksi radiokappaleeksi. Kappaleesta julkaistiin 11. helmikuuta 2015 Emil Navan ohjaama musiikkivideo. Haimin jäsenillä on videolla yllään kokomustat vaatteet heidän seistessä erilaisten luontomaisemien edessä. Videolla nähdään myös useita eläimiä kuten susia, leijonia, kaneja, karhuja sekä kotkia. Harris itse ei esiinny videolla. == Lähteet == Luokka:Calvin Harrisin kappaleet Luokka:Vuoden 2015 kappaleet
Estlander-palkinto ja -mitalit

__NOTOC__ Estlander-mitali on suomalainen tunnustuspalkinto, joka myönnetään ”merkittävästä työstä suomalaisen muotoilun hyväksi”. Mitaleja on myönnetty ensimmäisen kerran vuonna 2000, jolloin palkinnon perustaja Suomen Taideteollisuusyhdistys - Konstflitföreningen i Finland ry vietti 125-vuotisjuhliaan. Estlander-mitalit ovat pronssisia, hopeisia tai kultaisia tunnustusmitaleja, joiden saajien katsotaan syventäneen muotoilukulttuurin ja suomalaisen elinkeinoelämän vuorovaikutusta merkityksellisesti. Estlander- palkintoon sisältyi pronssinen mitali ja rahapalkinto, joka oli suuruudeltaan 5 000 euroa. Palkinto myönnettiin viimeisen kerran vuonna 2012, tämän jälkeen on jaettu Estlander-mitaleja. Palkinnot on nimetty professori Carl Gustaf Estlanderin (1834–1910) mukaan. Estlander teki aloitteen Suomen Taideakatemian koulun eli Ateneumin, nykyisen Kuvataideakatemian perustamisesta ja oli myös Taideteollisuusyhdistyksen perustajia. == Tunnustusten saajat == === Estlander-palkinto === ==== 2000 ==== * Carla Enbom, toimittaja * Pekka Suhonen, toimittaja ==== 2002 ==== * Kirsti Paakkanen, Marimekon toimitusjohtaja ==== 2012 ==== * Kari Korkman, Helsinki Design Weekin perustaja ja johtaja === Estlander-mitalit === ==== 2000 ==== * kultainen mitali: Antti Nurmesniemi, muotoilija * kultainen mitali: Timo Sarpaneva, muotoilija * hopeinen mitali: Tarja Halonen, tasavallan presidentti * hopeinen mitali: kauppa- ja teollisuusministeriö * hopeinen mitali: opetusministeriö * hopeinen mitali: ulkoasiainministeriö ==== 2002 ==== * hopeinen mitali: Fennia Group * hopeinen mitali: Suomen Messusäätiö ==== 2012 ==== * kultainen mitali: Tapio Hintikka, diplomi-insinööri * kultainen mitali: Harri Malmberg, oikeustieteen lisensiaatti * kultainen mitali: Hannele Pohjola, varatuomari * hopeinen mitali: Kalevi Ekman, professori * hopeinen mitali: Raimo Nikkanen, professori * hopeinen mitali: Markku Salimäki, professori ==== 2015 ==== * kultainen mitali: Anne Stenros, muotoilujohtaja, professori ==== 2017 ==== * kultainen mitali: Yrjö Sotamaa, professori ==== 2019 ==== * pronssinen mitali: Auli Suortti-Vuorio, tutkija ==== 2020 ==== * hopeinen mitali: Karin Widnäs, keraamikko == Katso myös == * Design Forum Finland == Lähteet == Luokka:Suomalaiset muotoilupalkinnot
Lasten saari (elokuva)

Lasten saari (Barnens ö) on ruotsalainen draamaelokuva vuodelta 1980. Elokuvan on ohjannut Kay Pollak, joka teki siihen myös käsikirjoituksen P. C. Jersildin samannimisen romaanin pohjalta yhdessä Ola Olssonin ja Carl-Johan Sethin kanssa. Lasten saari kertoo yksinhuoltajaäidin Reine-pojasta, jonka pitäisi lähteä kesäsiirtolaan, mutta joka päättääkin jää yksin Tukholmaan äidin lähdettyä omalle lomalleen. ==Juoni== 11-vuotias Reine Larsson on huolissaan huolettoman lapsuutensa loppumisesta ja pelkää murrosiän alkamista, kun on huomannut seksiasioiden sekoittavan aikuisten päät. Äiti on lähdössä omalle lomamatkalleen ja on hankkinut Reinelle paikan kesäleiriltä Lasten saarella. Äiti saattaa Reinen metrojunaan, mutta Reine jääkin seikkailemaan Tukholman keskustaan ja palaa aina yöksi tyhjään kotiinsa. Näin Reine viettää koko kuuman kesän yksin Tukholmassa, tapaa monenlaisia ihmisiä ja miettii elämää. Voisiko hänen isänsä olla formulakuljettaja Ronnie Petterson? Onko Jumala olemassa? Entä helvetti? Kun Reine saa tietää, ettei äiti olekaan matkoilla vaan viettää aikaansa miesystävänsä Stigin kanssa, Reine karkaa omille teilleen tulematta enää yöksikään kotiinsa. Kun hän vähitellen päättää palata, hän on maksanut hinnan hankkimistaan vastauksista elämän kysymyksiin ja alkaa hyväksyä aikuistumisensa.Handling, Barnens ö. Svensk filmdatabas. Viitattu 3.4.2015. ==Vastaanotto== Ruotsin elokuvakriitikkojen liitto valitsi Lasten saaren vuoden 1980 parhaaksi ruotsalaiselokuvaksi. Elokuva palkittiin vuoden 1981 Guldbagge-palkintogaalassa Svenska Filminstitutetin laatupalkinnolla. Lisäksi Pollak palkittiin parhaasta ohjauksesta ja Stigiä näyttelevä Ingvar Hirdwall parhaana näyttelijänä. Kay Pollak sai myös Chaplin-elokuvalehden palkinnon. Elokuvan saavuttua Suomen teattereihin syksyllä 1981 Helsingin Sanomain Mikael Fränti kiitti elokuvan syvällistä, eksistentiaalista näkemystä: ”Mutta ilmaisullisesti Lasten saari etenee päivänpoliittisia pohdintoja pitemmälle, kaartaa ihmisen sielun maisemaan, olemassaolon ongelmiin, ihmisyyden maastoihin.” Iltalehden Aune Kämäräinen piti Lasten saarta harvinaisen raikkaana, rehellisenä ja omaperäisenä varttumiskuvauksena, joka näyttää moralisoimatta niin nuorten kuin aikuistenkin itsekkyyden ja piittaamattomuuden. Vuonna 2009 elokuva pääsi mukaan kirjaan Tusen svenska klassiker, johon koottiin tuhat ruotsinkielisten kirjojen, elokuvien, äänilevyjen ja TV-ohjelmien klassikkoa.Gradvall, Jan ym. (2009): Tusen svenska klassiker: Böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. Vuonna 2014 elokuva kiellettiin Australiassa, koska sen tulkittiin sisältävän lapsipornoa.Knott, Matthew: Australia bans award-winning Swedish film Children's Island over child porn concerns. The Sydney Morning Herald 27.2.2014. ==Lähteet== ==Aiheesta muualla== *Elokuva katseltavissa Internet Archivessa * * * Luokka:Vuoden 1980 ruotsalaiset elokuvat Luokka:Nuortenelokuvat Luokka:Ruotsalaiset draamaelokuvat
Pyhän Jaakobin kirkko (Paimio)

Pyhän Jaakobin kirkko (ruots. Sankt Jakobs kyrka) on samannimisen seurakuntayhdistyksen omistama kirkko Paimiossa Varsinais-Suomessa. Se on toinen Paimion alueella olevista kirkoista, Hevonpäähän 1926–1928 harmaakivestä tehdylle jalustalle rakennettu punatiilinen pitkäkirkko. Toinen on Pyhän Mikaelin kirkko Vistan kylässä. Arkkitehti Lars Sonck laati palaneen kirkon tilalle jo 1912 piirustukset jugendtyylistä puista pitkäkirkkoa varten, mutta suunnitelma hylättiin. Myös sittemmin rakennettu kirkko on hänen suunnittelemansa. Kirkon kolmilaivaisen runkohuoneen pitkiltä sivuilta ulkonevat pohjoispäädyssä sakasti ja vastakkainen kylkiäinen. Pohjoispäädyn satulakatolta nousee piikkiin päättyvä kattoratsastaja. Pitkien sivujen ikkunat ovat segmenttikaaripäätteiset ja väriltään vaalean kellertävät. Keskilaivan sisäkatto on lautainen paraabeliholvi, sivulaivoissa on tasakatot. Kirkon sisäkoristelun teki Oskari Niemi, se uusittiin 1960. Myös alttarin mosaiikkiteos Kristuksen pää on Niemen tekemä, vuodelta 1928. Istumapaikkoja kirkossa on 200. Kirkon 7-äänikertaiset urut on valmistanut Edwin Ilmarinen 1979. Erillisen puisen kellotapulin rakensi Joonas Wrigstadius 1734, sen kellot ovat vuosilta 1744 ja 1875. Kirkon kuori on rakennuksen pohjoispäädyssä ja saarnatuoli on alttarin takana, rakennettu sen kanssa yhteen. ==Rehbinderin hautakappeli== Viksbergin kartanon kirkkoa varten lahjoittamalla maa-alueella on kartanon omistajiin kuuluneen Rehbinder -suvun 1824 rakennuttama hautakappeli. Sinne on haudattu majuri, vapaaherra Reinhold Johan Rehbinder puolisoineen sekä heidän poikansa, kartanon 1811–1841 omistanut ministerivaltiosihteeri ja kreivi Robert Henrik Rehbinder puolisoineen. Muodoltaan puolipyöreän kappelin on suunnitellut Carl Ludvig Engel. == Lähteet == Luokka:Paimion rakennukset ja rakennelmat Luokka:Varsinais-Suomen kirkkorakennukset Luokka:Lars Sonckin suunnittelemat rakennukset Luokka:Suomen kivikirkot
Tuupovaaran kirkko

Tuupovaaran kirkko on Joensuun Tuupovaarassa sijaitseva puinen päätytornillinen pitkäkirkko, joka rakennettiin 1902 J. V. Mäkisen suunnitelman mukaan. Runkohuoneesta ulkonee kuoripäädyssä matala suorakulmainen sakasti. Tornin ja runkohuoneen kulmauksissa on pienet aumakattoiset ulokkeet. Tornin yläosa on monikulmainen ja päättyy korkeaan pyramidihuippuun, kello on vuodelta 1901. Kirkon ikkunat ovat korkeat, räystäiden alapuolta kiertää koristelista. Kirkkoa on korjattu 1930 ja 1968. Istumapaikkoja kirkossa on 800. Kirkon 13-äänikertaiset urut rakensi 1878 Jens Zachariassen, ne lahjoitti 1952 talousneuvos Julius Ernvall Paimiosta. Veikko Virtanen uudisti urut 1970. Kirkon alttaritaulun Ylösnousemus on maalannut Eino J. Härkönen 1942. == Lähteet == Luokka:Tuupovaara Luokka:Joensuun kirkkorakennukset Luokka:Suomen puiset pitkäkirkot